Hvor jeg dog hader Paris.
Pyt, byen findes nok ikke ret meget længere.
Jeg har ventet længe på det her. Det, jeg prøver at sige, er:
Lisa, vil du gifte ...? - Bonjour.
Vi er fra vagtselskabet.
I må desværre ikke være her.
Undskyld.
Nå, sagde hun ja?
Jeg nåede ikke at spørge.
Det er søreme en skam.
Den blinkende lampe betyder nemlig, at portal 2 er blevet gennembrudt.
Om få minutter vil universets mest grusomme skabninger, hoben, -
- fortære os alle sammen indefra.
Det forstår jeg ikke.
Det hele vil blive forklaret, hvis I lige kigger her.
Tårnet var lukket. Spørg hende på vejen ned.
Det er denne vej.
Tak.
Pas på spalten.
Nå, skal vi?
Vi kører.
Hejsa. - Hvem er du?
Spørg hende igen, når I når ned.
Nå, der var du.
Lad os prøve igen.
Hvad er planen?
Vi har prøvet det her før. - Vi har aldrig mødt hoben før.
De har aldrig mødt os. Husk på:
Universet har det med at føre dig til det rette sted i det rette øjeblik.
Universet kan tage fejl.
BROOKLYN 20 ÅR TIDLIGERE
ALTINGS HISTORIE KORT FORTALT
"Kom så i gang.
Få balderne i frigear. Jeg vil se perfektion."
Hent mit 3-jern.
Kom nu.
Forsigtig.
Åh gud!
Skat...
Det var ikke noget dyr. Det var...
Jeg har aldrig set noget lignende. Det var et væsen.
Harold, ring efter politiet.
Hvem? - Politiet!
Det gik stærkt.
Vi er skadedyrsbekæmperne. De har set noget?
Vi nåede slet ikke at ringe.
Er vi i fare? Har det rabies? - Det var ikke noget almindeligt dyr.
Væsenet, De så, var en illegal tarantianer fra Andromeda II.
Yderst sjældne og farlige. Tarantianere er vældig nuttede, -
- men når de kommer i puberteten, forvandles de til de rene uhyrer.
Du skal ikke være bange.
Er der andre i huset?
Vores datter. Hun ligger og sover.
Det var bare en vaskebjørn.
Sørg for at sætte skraldespandslågene forsvarligt på. Vi har aldrig været her.
Vi må hellere se til Molly.
Vi må have dig ud herfra.
Kom.
Bare rolig, jeg er din ven. Jeg hedder Molly.
Molly.
Kabla nakshulin.
Molly, du klarede dig fremragende i samtlige discipliner.
Fysisk form, ræsonnement, logik, våbenhåndtering.
Der er bare ét problem. Du har ikke afkrydset et felt.
Afdelingsønske. Alle skal afkrydse et felt.
Jeg har selv lavet et felt -
- for den afdeling, der ikke har et felt.
Den afdeling, hvor de går i sorte jakkesæt -
- og tager sig af dem, der kommer...
ovenfra.
Bogholderiet?
Nej, mere...
Det er stadig bogholderiet.
Det burde løse problemet. Og husk, vi er hos Dem.
Så er den klaret. Og husk, vi er hos Dem.
Find ikonet "Avancerede udvidelser", og klik på det.
Hvad for et ikon? - Trettende ikon fra venstre.
Hvis venstre?
Deres venstre. - Nå, undskyld.
Har De fundet det? - Ja.
NYT OBJEKT SPORET
Hvad foregår der?
Ikke noget. Jeg kører lige en lille diagnosticering, -
- så vender jeg tilbage til Dem. Nej, det tager ikke lang tid.
Hvad f...?
Det er besynderligt.
Er det...
R-U-M-V-Æ-S-E-N-E-R?
Hvorfor skal du altid hviske og stave det?
Så dukkede du endelig op.
Du almægtige. Jeg skal bare regne dets bane ud.
Så er jeg her. Prøv at trække stikket ud og sætte det i igen.
Og husk, vi er hos Dem.
Jeg er nødt til at gå.
Jimmy kommer for at hente ungerne.
Godt, hvor er du så nu?
Velkommen, professor Armitage.
Din luskefis. Du er slet ikke et meteor, vel?
Nej, jeg tror, du er en uautoriseret landing.
Det er nu. Det er nu, det sker.
Vi ses om lidt, Jimmy.
RUM-EKSEN JIMMY: JEG KOMMER TILBAGE
Det er her.
Lige her.
Hold taxameteret kørende. Jeg skal nok betale ekstra.
Spyt så ud, Jimmy. Hvorfor er du vendt tilbage til Jorden?
Er jeg på Jorden? Det er en fejl.
Du kan forklare dig til O. - Jeg vil bare se mine børn.
Få det skib fjernet. Jeg tager mig af zamporaneren.
Følg efter dem.
Så gerne. - Kør, kør, kør!
Er de kommet med zamporaneren? - For et par minutter siden.
Han skjulte sig i en meteorregn. Amatøragtigt, eller hvad?
Det er ikke ordet.
Ordet på bordet.
Det kalder jeg amatøragtigt. Har du tænkt dig at melde det?
Sort alarm.
Ubuden gæst. Aktiverer pågribelsesprocedure.
Tre, to, en.
Hvem arbejder hun for? - Hun hævder at arbejde alene.
En tilfældig civilist, der bare er vadet ind fra gaden? Næppe.
VRANGFORESTILLINGER
Neuralisér hende.
Nej, lad være! Jeg ved, hvad den gør.
Vent lidt.
Hun har oplevet noget.
Den slettede mine forældres hukommelse, men ikke min.
Folk mente, jeg var gak, at jeg trængte til behandling.
Okay, det gjorde jeg også, men ikke på grund af det her.
Har hun hacket Hubble-teleskopet, uden at vi opdagede hende?
I gamle dage ville vi have ansat hende.
Det tog mig 20 år at finde jer, plus/minus.
Hvor mange kan sige det?
Jeg fandt jer.
Du har fundet os og bevist, du ikke er gak. Hvad så nu?
Jeg vil være med. - Vi rekrutterer kun.
Så vil jeg gerne rekrutteres.
Jeg skal bruge mere, -
- men læg ud med at give mig én god grund.
Jeg er intelligent. Jeg er motiveret.
Jeg tager mig godt ud i sort.
Jeg... - Keder mig.
Fordi jeg ikke har noget liv.
Jeg har hverken hund eller kat og slet ikke noget filter.
Jeg har intet, det er værd at savne, så jeg er perfekt til det her job.
Du er i hvert fald tragisk nok. Slet ingen kærlighedsforhold?
De tager tid fra det, der er vigtigt. - Og hvad er det, der er vigtigt?
Sandheden om universet.
Jeg vil vide, hvordan det hele hænger sammen.
Tror du virkelig, at sort tøj kan løse alle dine problemer?
Nej, men det klæder dig skidegodt.
Sandt.
TRÆNING UGE 1
GODKENDT
Fremover skal du tilpasse dig den identitet, vi giver dig.
Du må udelukkende gå klædt i MIB-tjenestens arbejdstøj.
FIL SLETTET
Du er blevet oplært i brugen af MIB-autoriserede teknologier, -
- befordringsmidler og våben.
Du må ikke skille dig ud på nogen måde.
Du er ikke længere en del af systemet.
Du eksisterer ikke.
På beløbet, tak.
Vi er hævet over systemet. Vi er dem. Vi er Men in Black.
Men in Black?
Drop det. Jeg har taget diskussionen.
De har svært ved at give slip på det. Det er et følsomt emne.
Her er din første opgave.
Hvornår får jeg min ...?
En neuralisator må man gøre sig fortjent til.
Du er antaget på prøve. Imponerer du mig, kan vi tale om...
OPGAVE: MIB LONDON
Er du sandhedsfan, agent M? - Jeg sætter pris på den.
Vi har muligvis et problem i London.
Fløjlsblød.
Lad os få en omgang mere.
Jeg er vild med det her sted. Det er formelt, men ikke støvet.
Klassisk, men stilfuldt på sådan en "Eyes Wide Shut" -agtig måde.
Det er gas. Næsten.
Eller også er det bare det at spille hasard med livet som indsats.
Se, et es. Jeg gjorde det igen.
Skal vi tale forretning?
Jeg kan sælge jeres varer. Hvem kan skaffe mig mere? Jeg er på.
Nej.
Forstår du, jeg handler aldrig med Men in Black.
Det forstår jeg godt. Hvem gider at have de båtnakker rendende?
"Møgører in Black" kalder jeg dem. Sådan en flok skidesprællere.
Der skal kun ét broddent kar til...
Hold nu op.
Jeg er fra MIB, din cerulianske abe.
Og din lille klub her stinker.
Nu har du værsgo at afsløre alle dine leverandører og distributører.
Surt, du er allerede død.
Der er kun en her, der har modgiften.
Hjælp. Jeg vil give dig, lige hvad du vil have.
Lige hvad du vil have!
Lige hvad jeg vil have?
Eksprestoget til London er ankommet.
Der kan opnås videre forbindelse til Paris, Stockholm, -
- Milano, Rom og Madrid.
Jeg tog ham på fersk gerning i færd med at neuralisere sig selv.
Jeg sagde: "Pas hellere på, du ikke bliver blind af det."
Er der nogen, der er brødflove? - Jeg kunne godt kvæle en sandwich.
Toget fra New York er ankommet.
Velkommen, agent M.
Du bedes indfinde dig til orientering for nye agenter.
Godkendt til adgang, agent M.
VÆSENER UNDER OVERVÅGNING
Det er aldrig dem, man tror, det er.
Ham der giver god mening.
Det var altså dig, der fandt os.
Ja, det var mig.
Mit navn er High T. - Det er Dem, der er...
Chefen for det hele.
Velkommen, M. - Det glæder mig at møde Dem.
O siger, vi har store ting i vente.
Og store ting skal I få. - Godt. Det er den vej.
Hej med dig.
Du skal ikke røre den!
EN KOSMISK REJSE BEGYNDER MED ÉT SKRIDT
MARRAKECH
Der sprang en sikring. - Skift den!
Betal dog regningen.
"Skift den, skift den."
Okay, kammerat.
Så prøv det her.
Forsigtig. Hvad der knuses, skal købes.
Behold den. Behold den.
Jeg giver.
Vi skal tale med dronningen.
Javel.
Der er besøg.
Hvad ønsker I af dronningen? - Vi skal have nogen slået ihjel.
Som det fremgår af § 6C i Andromeda II-traktaten, -
- medvirker vi ikke til ombringelse af jababianere. Det er indiskutabelt.
Det er lettere diskutabelt.
Godmorgen.
Jeg skal bruge en gammel, udslidt maskine. Hvad har du?
Mig provokerer du ikke, H.
Det er Imperial'en med den røde tabulatortast.
Tak, Charlie.
Den gamle portalstation, hvor den første store migration fandt sted.
Var Eiffel MIB-agent? - En af de første.
Han hjalp intergalaktiske flygtninge i sikkerhed på Jorden.
Min bedstemor og bedstefar er faktisk med på billedet.
Det er så smukt.
Værsgo, søde. - Tak.
Hvem er han?
Nerlene!
Undskyld, han er bare så mums.
Hvem er han? - H, husets bedste agent.
Han reddede engang verden med kløgt og en Serie 7-deatomisator.
Hvad har han reddet verden fra?
Hoben. - Hoben?
Guy, vil du lige være sød at passe min telefon?
Gerne. Hvad skal du?
Læse op på noget.
Der har været en forfærdelig hændelse i Marrakech.
Lokalkontoret er på sagen.
Derudover har H alligevel besluttet at beære os med sin tilstedeværelse.
Undskyld, jeg arbejdede til sent. - Og du efterlod svineriet til mig.
Så skulle du se det svineri, jeg efterlod her til morgen.
Det krævede to inddæmningsenheder og et neuralisatorhold at rydde op.
Man bør se det i makroperspektiv og ikke hænge sig i detaljer.
Skurken er jo død.
Sid ned. En sidste ting.
Et medlem af Jababias kongefamilie kommer forbi på vej til Centaurus A.
Vungus den Grimme. Hans titel er gået i arv.
Man tror det næppe, men Vungus er lidt af en skønhed.
Hologrammer lægger fem kilo til.
Det jababianske samfund tillader ikke udskejelser.
Han vil derfor gerne ud at slå til søren.
Siger vi nej, vil jababianske fartøjer forvandle os til galaktisk støv.
Der var engang, hvor vi beskyttede Jorden mod universets afskum.
Nu beskytter vi afskummet. Det må være lige din kop te, H.
Vungus drikker ikke te.
Han foretrækker vodka, tequila og håndsprit, gerne på én gang.
Vi vågnede engang op i Bangkok lænket til en hest.
Om forladelse.
Du skal ledsage ham. Han bad specifikt om dig.
Forhåbentlig ender vi ikke med at blive lænket til en hest igen.
Vi er hjemme inden midnat. - Dygtig dreng.
"Dygtig dreng." - Han sagde "mand".
Alt for farmand, hvad? Du forstår virkelig at gøre ham glad.
Du er grøn af jalousi. - Farmands lille dukkedreng.
Hallo?
Undskyld. - Hej.
Jeg er vågen. Jeg var bare midt i min meditation.
Jeg har læst, at det skulle stimulere mitokondriernes energiproduktion.
Det gør det helt sikkert. Mine mitokondrier banker derudad.
Kender vi hinanden?
Nej. Agent M. Jeg vil gerne tilbyde min hjælp ved mødet med Vungus.
Jeg er vild med jababianernes sprog, kultur, politik og mode.
Jeg har samlet et dossier om dem.
Jeg elsker et godt dossier.
Men jeg arbejder alene. Det vil alle kunne fortælle dig.
Jababianerne er claircognisante empater, der kan læse ens tanker.
Og ens kort.
De har faktisk et tell. - Hvilket?
Pletterne på undersiden af deres arme skifter farve.
Jeg takker nej til tilbuddet.
Okay, det er forstået. Jeg vil overlade dig til din meditation.
Tak.
Ved du, hvad dit tell er? Du snorker, når du mediterer.
Måske kunne jeg alligevel godt bruge noget assistance.
Jeg forestiller mig at afsøge stedet, mens du tager kontakt til Vungus.
Nu er det sådan, at på den her natklub vil folk bare gerne slippe tøjlerne.
Rumvæsenerne vil gerne ligne mennesker og omvendt, -
- så vi må hellere lægge ud med at smide slipset.
Knappe lidt ned og ikke virke så formelle.
Vi skulle jo nødigt skilte med vores profession.
"Pas på, det er Men in Black!" Det går ligesom ikke.
Kanon. Hvordan ser jeg ud?
Jeg ville nok... Må jeg have lov?
Der er en hårfin grænse mellem afslappet og ynkeligste mand i verden.
Tak.
Skal vi?
Jeg troede, vi var her. - Det er vi også.
Det er indgangen for de indviede.
Jok på sømmet, Freddie. - Så gerne, H.
Det havde jeg ikke lige regnet med.
Vungus Klunkus!
H på drengen!
Du har da tabt dig.
Og fået ny frisure. Den er fantastisk. Jeg kunne næsten ikke kende dig.
M, det er Vungus. - Goddag, M.
Hyggeligt at møde dig. Jeg har hørt meget om dig.
Kraftigt censureret, naturligvis.
Den scoretrold. Han synes, du er lækker.
Hvabehar?
Det fungerer sikkert bedre på Jababia, -
- men det ved du jo. Du taler jo flydende jababiansk.
Klart. Jeg kunne bare ikke lige finde ord for, -
- hvor iøjnefaldende du selv er.
Det er han nemlig. M ved alt, hvad der er værd at vide om Jababia.
Ikke ligefrem alt. - Det er nærmest en fetich.
Der er overhovedet ikke noget seksuelt over det.
Jo jo, det kører hele tiden: "Jababia dit, Jababia dat."
I to har en fed kemi. Tag en svingom med M.
Jeg henter nogle drinks. Er du stadig til vodka-tranebær?
Nemlig.
M, kom og sæt dig hos Vungus. Jeg lover, jeg ikke bider.
Lige et øjeblik.
Fire vodka-tranebær.
Jeg skal nok betale. De ryger bare på firmakortet.
Ikke for noget, men er du ved at prostituere mig til Vungus?
Nej da. Hvad i alverden har givet dig det indtryk?
Måske det der?
Kig hellere væk.
Sig lige til næste gang. Jeg bryder mig ikke om løgn.
Ligesom når folk påstår at være ekspert i noget, men ikke er det?
Løgn er faktisk vores gesjæft.
Jababianerne skal gøres tilfredse, så de ikke udsletter vores planet.
Det er det, det gælder om.
Det er forstået, men jeg nægter at kopulere med jababianeren.
Det bad jeg dig heller ikke om.
Hvor længe bliver du her?
Vungus tager hjem i morgen. - Så må vi fyre den grundigt af.
Jeg er nødt til at tale med dig.
Sludder og sladder, jeg vil se dig danse.
De spiller din sang. Kom så, M.
Nej, jeg bliver bare... Jeg vil hellere numsedanse.
Jeg skal tale med dig om noget.
Hvis det er det med Beirut, så har jeg slettet billederne.
Nej, ikke Beirut.
H, klokken 12.
Præcis, natten er ung.
H, det er altså alvor. Du er den eneste, Vungus stoler på.
Følelsen er gensidig.
Hvad er der sket med dig? - Ikke noget. Hvad med dig selv?
Hvorfor er du så alvorlig? - H...
Er du okay? Du ser ikke alt for frisk ud.
Vungus har det ikke så godt. - Den vodka-tranebær slog vist hårdt.
Lad os få ham væk herfra.
Okay, så er det hjem i seng.
Sådan, ind med dig.
Pas på hovedet.
Sov branderten ud, så tales vi ved i morgen.
Skal vi rapportere det? - Det er et helvedes papirarbejde.
Men Vungus så ikke godt ud. Det gjorde han heller ikke før...
Tro mig, jeg har set ham i meget værre tilstand.
Hjælp...
MIB! Stands!
Hænderne op! - Håndfladerne ned!
Håndfladerne ned! - Hænderne op!
Okay, hvad vælger vi? Vi er nødt til at være konsekvente.
Håndfladerne ned? - Meget gerne.
Håndfladerne ned!
Sådan.
Hvad f...?
Det ser skidt ud. - Løb!
M!
De er på vej! - Benzindækslet!
Vi må have mere ildkraft. Sidespejlet! - Vil du have, jeg skal kaste med det?
Det har jeg ikke set før.
Det her nytter ikke. Kom nu!
Udstødningsrøret!
Nu begynder det at ligne noget.
Skynd jer!
Hjælp Vungus!
H, jeg har brug for hjælp!
Nej, ikke H.
Han har forandret sig. Det kunne jeg mærke.
Jeg er nødt til at vide...
om jeg kan stole på dig.
Nu er jeg vred.
Gem den.
Der foregår noget fordækt hos Men in Black.
Hvad er det her?
Den er det eneste, der kan beskytte dig.
Kom an!
Hvad blev der af dansetrinnene?
Hvad f...?
Hvordan har han det?
Han er død.
Du har sgu overgået dig selv her. Flot klaret. Hvad skete der?
Vi blev angrebet, C. Af hvad ved jeg ikke.
De gjorde noget med deres hænder. De blev flydende og faste igen.
Hvad laver hun her? - Hun...
Hun forklarer dig om gerningsstedet.
Nej. Hun er agent på prøve, så hun er her overhovedet ikke.
Hun er her tydeligvis, for jeg kan se hende.
Tak. - Det var bare en talemåde.
Du står så meget til en skideballe. Du havde én helt enkel opgave.
At hælde drinks på en ækel øgle.
Ikke en ækel øgle. En af mine venner.
Nå ja, undskyld.
Han var et ækelt krybdyr, som nu er død på grund af dig.
Hvem var hos ham? - Det var jeg.
Sagde han noget, der kan forklare, hvorfor han skulle myrdes?
Noget som helst?
Nej, intet. - Så lad os lige opsummere.
Et medlem af Jababias kongefamilie dør mellem hænderne på dig, -
- myrdet af ukendte gerningsmænd af årsager, I end ikke kan begribe.
Korrekt?
Jeg gik i sort, så snart du åbnede munden.
Skrid med dig. - Helt sikkert.
Jeg skrider tilbage på kontoret -
- og tager en snak med High T, der ikke kan redde dig denne gang.
Det skal du ikke tage så tungt. Vi skal nok klare den.
Ja, det er forstået. Bestemt.
Ja. Ja. Ja. Tak.
HOBEN BESEJRES MED KLØGT OG SERIE 7-DEATOMISATORER
Vi behandler sagen med største alvor.
Jababianerne vil se hoveder rulle.
De vil bogstavelig talt have jeres hoveder tilsendt per diplomatpost.
Godmorgen, chef. Her er den kriminaltekniske rapport.
Tak.
Det er bekymrende. Højst bekymrende.
Her er gerningsmændene.
En art kaldet dyader -
- fra et binært stjernesystem i konstellationen Dragen.
Det er hobens område. Hele sektoren faldt for år tilbage.
Dyadernes dna er muteret med hobens.
Og hoben er jo kendt for ikke at udslette deres fjender, -
- men at inkorporere dem. De overtager dem indefra.
Hvem de to end var, er de en del af hoben nu.
Men hvorfor tog de helt hertil for at dræbe en jababianer?
Du kendte Vungus. Sagde han noget om, hvorfor han var her?
Nej, han virkede helt normal.
Hele denne sag er en pærevælling.
Så stor en fadæse kræver øjeblikkelig anvendelse af...
paragraf 13.
Hvem bruger ordet "pærevælling"? - Hvad går paragraf 13 ud på?
Øjeblikkelig afskedigelse efterfulgt af -
- neuralisering.
Er det jeres løsning på alt? - Læg den der væk.
Det kan De ikke gøre. - Hvorfor ikke?
Fordi...
det, vi talte om.
Fordi hvis De sletter os, får De aldrig sandheden at vide.
Bare giv ordren, chef.
Læg den væk.
M, værsgo at forklare dig.
Jo, altså...
Hvis De tænker grundigt over det...
Vungus. Hvor mange vidste, at han var her på Jorden?
De tilstedeværende og måske en håndfuld betroede agenter.
Hvis det er de eneste, der vidste, hvor Vungus var, -
- og forudsat at Vungus ikke afslørede sig selv, -
- betyder det så ikke, at det var en fra MIB's rækker?
En spion inden for vores mure.
Det er noget, de står og finder på. Vi har aldrig haft én indiskretion.
Præcis hvad en spion ville sige. - Det er spionsnak for begyndere.
Stille. Hvis vi er blevet infiltreret, -
- er alle planetens borgere, både mennesker og rumvæsener, i fare.
C, opspor morderne.
Finder vi dem, finder vi spionen. - Træd af.
M, du er lige så skarp som lovet. Du tager sagen sammen med C.
Og få våbenafdelingen til at bygge noget, der kan dræbe dyaderne.
Javel.
Hun er knivskarp. Jeg går ud fra, at jeg skal føre tilsyn med sagen?
Jeg er færdig med at holde hånden over dig.
Men jeg har jo før slået hoben tilbage -
- kun bevæbnet med kløgt og min Serie 7...
Nej. Han har slået hoben tilbage.
Og jeg aner ikke, hvor fanden han er blevet af.
Jeg troede engang, at du kunne blive afdelingens leder. Jeg tog fejl.
Vi er færdige her.
Det er en ordre.
De tog ikke fejl af mig, chef.
De så noget i mig engang. Det er der stadig.
Undskyld, jeg svigtede Dem. Giv mig en chance for at gøre bod.
Det er vist ikke bare en klinge. Den formidler en form for gift.
Beklager, du gamle. High T har overdraget sagen til mig.
Det tror jeg ikke på. - Jeg er heller ikke vild med det.
Men han fablede løs om, at han ville have den bedste agent på sagen.
Det må du tage med ham. M, du skal følge mig.
"Lær af den bedste," sagde han. En slags erhvervspraktik, om man vil.
Går du, eller bliver du? - Jeg går.
Kom.
Tak for opbakningen. Jeg er så træt af dig.
Hvad er så sandheden?
Af en, der hader at lyve, var det skidegodt gået.
Det var fuldstændig elektrisk, sådan som vi pingpongede.
"En spion i MIB." Det var genialt. - Og muligvis også sandt.
Det ville forklare en masse. - Hvad har du fundet ud af?
Jeg skulle til at analysere stoffet og krydsreferere med kendte gifte.
God ide.
Lad hellere være. - Jeg ved, hvad det er.
Det tog i hvert fald livet af en hærdebred jababianer.
Det er zephos. Den forkerte dosis er dødbringende.
Den rette dosis lader dig danse topløs på et bord i Monaco 17 timer i streg.
Altid for mange oplysninger.
Der er kun ét sted i verden, hvor de kan finde ud af at blande det.
Kom. Verden redder ikke sig selv.
Siger du, at du har brug for mig for at kunne redde verden?
Tænkte det nok.
MARRAKECH
Det ser man mange steder her.
Et cromuliansk tegn. Det symboliserer håb -
- eller udslettelse. Det er stadig ikke helt afklaret.
Det står faktisk for harmoni.
Men på Jorden betyder det, at det er et sikkert sted for MIB.
Det står i håndbogen. - Tro ikke på alt, hvad du læser.
Skal jeg bare sidde og holde kæft? - Ja, hold din kæft. Det er dit job.
Der har vi jo Nasr.
Ingen udenjordisk teknologi på gaden. Dæk kværnen, eller du får en bøde.
H? Er det virkelig dig? - Hvem skulle det ellers være?
Hej, Bassam. - Nasr sagde, du var død.
Det har jeg aldrig sagt. - Jo, du har. Han lyver.
Hvorfor skulle jeg være død?
Bassam misforstod mig. Vi hørte, at du og Riza var gået fra hinanden.
Hvem er Riza? - Det er ligegyldigt.
Menneske eller ...? Hvordan fungerer det egentlig mellem forskellige arter?
Hun er bare en gammel veninde.
Og galaksens største gangsterboss. - Hun er en driftig forretningskvinde.
Jeg elsker forretningskvinder.
I var ellers så søde sammen. - Tak, men det er, hvad der sker.
Du sagde: "En dag skærer psykopaten halsen over på ham."
Lige et øjeblik.
Det var dine ord, ikke mine.
Kom I sammen? Det lyder som modstridende interesser.
Du blander dig i mit privatliv. - Det vil jeg helst være fri for.
Så, hold op med at tæve ham, og hold maskinen tildækket.
Det skal jeg nok. Det skal ikke gentage sig.
Hyggeligt at møde jer.
Hvad?
Vi fandt det her på natklubbens overvågningsoptagelser.
Du står og giver mig noia. - Undskyld.
Har du vist det til T? - Du sagde, alt skulle gennem dig.
Det skal det også. Jeg skal nok vise ham det. Smut.
Du altforbarmende.
UIDENTIFICERET ANORDNING
Uha.
Så er der ballade. - Ballade er lige mig.
Tænker vi det samme? - Ring til Riza.
Det er her.
Der er vist for et par dage, men ingen har hentet dem.
Hallo?
Ét skridt til, og jeg ætser dit pandehår, dengse.
Vi er ikke ude på ballade.
Bliv, hvor I er.
Hvor er du sød. Hvad kalder vi dig, stump?
I hvert fald ikke "stump".
Hvad er det? - "Det" er en han.
Hvorfor skal I kalde mig noget? Bønder har ikke navne.
Så kalder vi dig "Bønne". Hvad er der sket her?
Vi har holdt den vildeste fest. Kanye kom forbi og droppede et nyt album.
Se jer omkring. Vi blev slagtet!
Høje Dronning!
Hun er død. - Jeg vil aldrig tjene andre.
Jeg vil støde daggerten i mit bryst gennem alle livsvigtige organer -
- og lade kadaveret ligge, indtil mørket tager mig.
Du har ikke seriøst tænkt dig at gøre det, vel?
En bonde uden en dronning er bare en bonde. Et nul.
Jeg må tage mit eget liv på den allermest smertefulde måde.
I skal ikke stoppe mig! Chance for at overleve: nul.
Skal vi stoppe ham? - Jeg vil se, om han gør det.
Hvad sagde du? - Ikke det fjerneste.
Jeg sagde noget. Han er et vidne.
Undskyld...
Jeg tror altså ikke, hun ville ønske, at du gjorde alvor af det.
Hvad ved du om, hvad en dronning ville ønske? Er du da en dronning?
I det omfang alle kvinder er det, ja, men nej, jeg er ikke nogen dronning.
Til gengæld er hun en agent.
Agent? Er det en titel?
Det er det. En yderst fornem titel.
M er agent og mangler en bonde, hvis du forstår.
Måske ærer man bedst de døde ved at leve videre.
Jeg sværger Dem evig troskab, agent M. - Jeg har ikke brug for en undersåt.
For sent, jeg har allerede sværget. De skulle have sagt til noget før.
Tillykke.
Og skulle De dø før mig, lover jeg at tage mit eget liv...
"På den allermest smertefulde måde."
Dig kan jeg ikke lide.
Kom så.
Frue?
Kom nu, det bliver hyl.
Fint.
H, der er noget, jeg har gået og villet fortælle dig om.
Mener du den her? - Har du stjålet den fra mig?
Den er bevismateriale, som du stjal fra et gerningssted.
Vungus sagde, jeg ikke kunne stole på nogen.
Havde du mere tillid til Vungus end til din egen agentmakker?
Kort fortalt, ja. Apropos agenter...
Kom.
Hvad laver de her?
Enten dækker de et awardshow, eller også er vi på røven.
Afspær hver eneste gade, buegang og kloakåbning.
Zoom ind med det bodycam.
Vil nogen venligst forklare mig, hvad fanden der foregår?
Det er en kilden sag, chef. Derfor går jeg stille med dørene.
C, jeg skal tale med dig. - Ingen må forlade medinaen.
Det her er noget fis.
H er en af de bedste agenter, der nogensinde har båret jakkesættet.
Han var en af de bedste.
Han har ikke været sig selv, siden han mødte hoben. Se der.
Mine kilder siger, at Vungus stjal den fra jababianernes krigsministerium -
- og bragte den hertil.
Og det har du fortiet? Vær venlig at forklare dig.
Skal jeg forklare mig? M og H havde den genstand inde på Deres kontor.
Og De lod dem gå, hvis jeg må være så fri.
Fortsæt.
Javel.
Og C...
Før dem direkte til mig.
Vungus gav tingesten til mig, for at de ikke skulle få fat i den.
Ja, chef? - H, det er ikke min aktion.
Se at komme i sikkerhed.
M har muligvis ret.
Der kan meget vel være en spion i Men in Black.
Tag den, så lokker jeg dem væk. Vi mødes på hovedtorvet om 20.
Af sted.
Gutter, hvad laver I her?
Nasr, lån mig din kværn!
Så længe du bare låner den. - Selvfølgelig. Kom, hurtigt.
Speeder, bremse...
Vand. Det er varmt i dag.
Tak. Det er vel ligeud ad landevejen?
Ja, ligeud ad landevejen. Det er ligesom at køre på cykel.
Fedt nok.
Undskyld!
Det er overhovedet ikke ligesom at køre på cykel.
Hop op!
Hold godt fast.
Åh nej!
Hold ud, Bønne!
Hold ud!
Vent på mig!
Jeg fatter ikke, det lykkedes. - H...
Nå ja. Briller på.
Vær venlige at kigge herhen. - Bare kør.
Uha.
Den røde knap må være hyperdrive. - Nej, hyperdrive er formentlig blå.
Af og til må man følge sin mavefornemmelse.
Min mavefornemmelse!
Bare tryk på noget!
Vi slap væk!
Jeg sagde jo, det var hyperdrive. Man skal stole på sin mavefornemmelse.
Gud, hvor jeg hader sand.
Den røde knap var genial! Lad os trykke på den igen.
Hvad laver den?
Den bevæger sig.
Hvad er det?
Kan du se, hvordan kernen udsender konvektiv energi i fotosfærens indre?
Ja, det ses tydeligt, det med fotosfæren.
Det er termonukleare eksplosioner.
Er det så en bombe, eller hvad?
Jeg tror, vi står med en superkomprimeret stjerne.
Og efter farvetemperaturen at dømme må det være -
- en blå kæmpe.
Lad os prøve at trykke på knappen.
Vil du have, vi skal afprøve et stjernevåben for sjovs skyld?
For videnskabens og sjovs skyld. - De to udelukker jo ikke hinanden.
Der findes vel ikke et bedre sted. Det kaldes jo "den tomme fjerdedel".
Det var derfor, jeg foreslog det.
Bare på 0,001, ikke?
Ja, læg forsigtigt ud. Tryk på knappen.
Måske skulle du skrue lidt op.
Var det den lave indstilling?
Mon nogen lægger mærke til, at det ikke var der før?
Chef, de undslap.
Den rette formulering må være: "De slap fra os."
Jeg vil vove at påstå...
at de fik hjælp.
Formentlig, men jeg kender H. Han må have sine grunde.
Hvorfor bliver De ved med at beskytte ham? Hvad skal der til?
Jeg beskytter denne institution.
Mod mig? Betvivler De min loyalitet? - Om ikke andet så din dømmekraft.
Var der andet, agent C?
Nej, chef. - Godt.
Så vær venlig at gå.
Vungus må have vidst, hvor mægtigt våbnet er.
At det kan udslette planeter, og alligevel gav han det til dig.
En, han lige havde mødt. Hvorfor gjorde han det?
Det ved jeg ikke. Måske stolede han på mig.
Jeg betvivler ikke din pålidelighed, -
- men jeg sang til Vungus' mors begravelse. Ganske smukt tilmed.
Vi kendte hinanden ind og ud. Jeg tror nok, han stolede på mig.
Hvis du absolut vil vide det, sagde han, at du havde forandret dig.
Det er jeg dødtræt af at få at vide. Jeg er den samme som for år tilbage.
Har du altid været sådan her?
Hvordan? - Lettere uduelig.
Arrogant. Overmodig.
Har jeg udeladt noget?
Arrogant og overmodig. Det er jeg måske nok fra tid til anden.
Men mit job er at redde planeten, og det er jeg altså temmelig god til.
Reglerne er, at der ikke er nogen regler.
Det er også en regel.
For sivan da! Ingen rører sig!
Slip den, hårbolle! - Bassam, hvor er du kommet fra?
Jeg har aldrig været i bad før. Jeg har tabt mig et helt kilo møg.
Og det har vi drukket af. - Det havde også en bismag af skæg.
Bassam, lad os nu være fornuftige. Du ved ikke, hvad du har med at gøre.
Jo, det gør jeg, og hun vil betale en formue for det.
Hav det brunt, tabere!
Flot, H.
Bønne, bed hende række mig momentnøglen.
Hun har altså både navn og titel.
Frue, spaden beder om momentnøglen.
Fortæl ham, at jo før han får sat strøm til styrekonsollen, -
- jo før kan jeg programmere den.
Fruen siger, du er en røv med ører, -
- hvis idioti har truet selve planetens eksistens.
Det sagde hun overhovedet ikke, din lille usleste brik på brættet.
Men jeg tænkte hvert et ord af det. Det var en virkelig god pointe.
Sig til fruen, at der er strøm nu.
Spaden siger, at der er strøm nu.
Vær sød at takke ham. - Seriøst?
Men på en kølig, reserveret måde, gerne efterfulgt af et olmt blik.
Min frue siger tak.
Jeg ved, hvor våbnet er på vej hen. - Det her klarer jeg. Jeg lytter.
Bassam har kun én køber. Riza Stavros.
Den Riza, du kom sammen med? Den udenjordiske våbenhandler Riza?
Har du kærestet med Riza Stavros, dødens købmand, den dræbende donna?
Hun er en frækkert.
Jeg vidste ikke, hun var våbenhandler, og jeg lod mig besnære af hendes -
- kvindelist og berusende skønhed.
Men for os handlede det om at følge vores hjerter, -
- og er det forbudt at have et svulmende hjerte, så skyd mig.
Ikke endnu. - De siger bare til.
Seriøst? Et svulmende hjerte?
Hvad er der?
Er det så morsomt?
"Svulmende hjerte." - Hvem siger sådan noget?
Hans hjerne er vist svulmet op.
Du har aldrig været forelsket, vel?
Det er reelt ment. Har du aldrig ladet logik vige for lidenskab?
Er det her en efterfølger til "The Notebook"?
Jeg har aldrig set den, men det er garanteret noget pladder.
Nej, det har jeg ikke. Lidenskab er usikkert, og logik er konstant.
Javel ja.
Fysisk tiltrækning er blot kemiske reaktioner i hjernen.
Man kan ikke regne med dem. De er ikke virkelige.
Er hele universet ikke en kemisk reaktion?
Det kan man i al fald regne med.
Det føles temmelig virkeligt.
Det var faktisk dybsindigt.
Så skulle den være der.
Tænd for den.
Bønne.
Ikke der. - Jeg kunne ikke hoppe længere.
Jeg kan hoppe højere, men det ville være endnu mere akavet.
Så er det nu.
Se nu lige løjer. Flot klaret.
Nok er Riza dødens købmand, men hun har én svaghed.
Er du i heltehumør, prås?
Jeg er frisk på det meste. - Godt. Vi skal til Napoli.
Til Rizas befæstede fæstning, hvor den visse død venter?
RIZAS BEFÆSTEDE FÆSTNING
HVOR DEN VISSE DØD VENTER
Ikke skyde!
Kan vi tage det en anden dag? Jeg får gæster.
Naturligvis. - Tak.
Farvel. - Hej hej.
Luca, har du savnet mig? - Nej.
H.
Jeg ved, hvorfor du er kommet.
Hvorfor har du lyserøde bukser på?
Hvordan står det til? Det er længe siden.
Det triste ved forliste forhold er de venskaber, man mister.
Vi havde da en fed tid, ikke?
Riza og jeg havde en fed tid. Du luskede mest rundt i baggrunden.
Er hun ikke pragtfuld?
Jeg elsker laverestående, bedårende skabninger.
Det føles bekendt.
Nå, har MIB langt om længe smidt dig på porten?
Jeg gik selv ud ad den. Visse heste er født til at løbe frit.
Og andre bliver skudt. Hvad vil du? - Jeg havde lyst til at se dig.
Og jeg har noget til dig.
Du er jo så glad for kæledyr. En forsoningsgave.
Miav, miav! Vov, vuf og så videre.
Jeg kan lide den.
Han er nuttet på sin egen hæslige måde.
Han er den sidste af sin art. - Du kender vejen til mit hjerte.
Og du får mit til at banke en lille smule hurtigere.
Det kan ingen neuralisator få mig til at glemme.
Jeg glædede mig til at se mine kanoner pløkke dig i smadder, -
- indtil jeg så dit smukke, lille ansigt.
Så måtte jeg have vished. - For hvad?
Jeg vil vide sandheden. Var det nogensinde oprigtigt?
Det mellem os to.
Det her bliver godt.
Var det?
Jeg vidste, hvem du var. Min opgave var at vinde din tillid -
- og fælde dig, når lejligheden bød sig. Det er sandheden.
Jeg slukker min øresnegl. - Hold nu kæft.
Hvabehar?
Jeg talte til mit hjerte. Det er som en indre stemme.
Jeg kender det. - Det kunne jeg ikke fake.
Tak. - Det er helt okay.
Tak, fordi du gav mig afklaring.
Det kan vi alle få brug for.
Smid ham ud.
Nej, vent. Jeg har også brug for at få afklaring.
H, lad mig give dig et tip. Når du kommer med forsoningsgaver, -
- skal det ikke være den dag, jeg får fingre i universets mægtigste våben.
Det har intet med det at gøre. Jeg anede ikke, du havde et våben.
Det er bare et sammentræf.
Før ham ned til båden.
Det gik jo storartet. Vi kommer nok til at se meget mere til hinanden.
Sebastian, min egen.
Kunne du tænke dig at tilintetgøre solsystemer hjemme fra sofaen?
Bønne? - Jeg ser den.
Se nu der. Værsgo, M.
Nu afhænger alt af dig, Bønne.
Sådan et åg er ikke just konstruktivt.
Det er ligetil. Vil du have den eller ej?
Nej, jeg har kun én, og jeg kommer ikke til at have den ret længe.
Du får fem sekunder.
Perfekt udført.
Jeg ringer senere.
Møg! Møg! - De små ben er søreme hurtige.
Sikke du kan løbe.
Hvor er du hurtig. Jeg kommer nu!
Nu ikke stikke af igen. Jamen dog.
Og jeg, som troede, at H arbejdede alene.
Fjollet af mig. Synd for dig.
Det har været noget af en mundfuld.
Det er en kortløbet Karzig-molestator. Ved du, hvad den gør ved et menneske?
Den koger en indefra.
Kært.
Ved du, hvad en Bønne gør ved sadistiske våbenhandlere?
Fortæl mig, hvad en Bønne er.
Jeg er en Bønne, din psykopat!
Nu falder fars hammer.
Flot grebet.
Det var rart.
M...
Bare rolig, det er en del af planen. - Du har altid savnet realitetssans.
"Forsoningsgave". Dræb dem.
Sørg for, det gør ondt.
Nej, lad være!
Slip mig, din lede tarantianer!
Sagde du tarantianer? - Ja, frue, det gjorde han.
De slår ihjel for et godt ord. Hjerner på størrelse med en nød.
Du er ikke til megen hjælp.
Væsenet, De så, var en illegal tarantianer fra Andromeda II.
Tarantianer?
Jeg har engang mødt en tarantianer.
Jeg hjalp ham.
Kabla nakshulin.
Hvad?
Kabla nakshulin? - Hvor har du det fra?
Han sagde det til mig.
Molly? - Ja.
Molly? Tager du pis på mig?
Hvem er det nu, der savner realitetssans?
Er det dig?
Hvor er du blevet stor. Det er jeg også.
Giv hende æsken. - Luca, det kan du ikke gøre.
Har jeg ikke ladet dig dræbe, lige så tosset du ville? Kom nu.
Nej?
Æsken.
Tak.
Du forandrede mit liv.
"Kabla nakshulin", hvad betyder det egentlig?
Det betyder:
"En dag vil jeg dræbe nogen for dig på grusomst tænkelige vis."
Lad os lige beholde hende lidt, indtil han og jeg får lagt en plan.
H, er du okay?
Tiptop.
Det var intenst.
Og ufattelig smertefuldt.
Planen slog på alle måder fejl.
Så du hedder altså Molly?
Det burde du ikke have haft at vide. - For sent. Så bør du også kende mit.
Jeg har ikke lyst til at kende det. - Nu fortæller jeg dig det. Horatio.
Det passer ikke. - Nej.
Jeg hedder Henry.
Du kunne godt ligne en Henry. - Rart at høre.
Jeg hedder Steve. - Du sagde, bønder ikke har navne.
Jeg følte mig bare udenfor.
Steve, altså...
Det er ikke fedt.
Jeg bryder mig ikke om det, jorden gør.
Kabla nakshulin!
Det var forsøget værd.
Vi skal bruge våbnet til hoben.
Nej. I har muligvis ikke hørt det, men vi er Men in Black.
Men og Women in Black.
Godt reddet.
Hvis I tror, vi bare afleverer dimsen, kan I godt tro om igen.
Vi beskytter Jorden og alt, hvad der er på den.
Er I ude på skrammer? Så kom an!
Hvis I rører jer, udsletter jeg øen og alt, hvad der er på den.
Herunder os. Kunne vi ikke have talt om det inden? Jeg har lige holdt tale.
Jeg mente, at det her ville være mere effektivt.
Tving mig ikke til at bruge den.
Vi vil gøre alt for at beskytte vores verden.
Det vil vi også.
Alt i universet kan dræbes med den rette spænding.
Er I uskadte? - Ja, vi har det storartet.
Hvordan fandt De os? - På erfaringen.
Riza igen, H? Bliver du aldrig klogere?
Jeg vidste, jeg kunne regne med dig.
Tak. - Og med dig, M.
Agent O havde ret i sin formodning om dig.
Universet har det med at føre dig til det rette sted...
I det rette øjeblik.
Nu tager vi hjem.
Nu passer vi godt på den her.
Sandra, underret den jababianske ambassade om, at vi har våbnet.
Det var noget af en opgave for en agent på prøve.
Marrakech, den tomme fjerdedel, Napoli.
Tænk på, hvad du vil kunne udrette som en af os.
Javel.
Nyd øjeblikket, M. De varer aldrig ved.
Jeg fatter ikke, du kan blive ved. - Med hvad, C?
Du har reddet verden to gange på lige så mange år. Jeg mener...
Hvor sandsynligt er det?
MIB!
Lige et øjeblik.
Hej. Hvordan går det? - Udmærket.
Fed fest, hvad?
Der er noget, der ikke stemmer.
Jeg sagde til dyaderne, at vi ville gøre alt for at redde vores verden.
Og de sagde, de skulle have våbnet til hoben. Måske misforstod vi dem.
Måske ville de bruge våbnet mod hoben for at redde deres verden.
I så fald var de slet ikke hoben.
Men High T viste os jo analysen af deres dna.
Lad os se engang.
Vis mig den kriminaltekniske rapport om dyaderne.
FIL SLETTET
Hvem kan få en fil til at forsvinde?
Kom med.
Hvorfra vidste han, at vi var i Napoli?
Han gjorde sit arbejde. - Er det at holde øje med os?
Han gav mig den her. Der sidder en chip i den.
Vi vil gerne se det konfiskerede jababianske våben.
Umuligt.
Jeg er ansvarshavende agent på sagen. Gør det muligt. Hvor er våbnet?
Jeg tror, han har været ude efter det fra begyndelsen. High T er spionen.
Hvor vil han hen med det? - Til Paris.
Jeg gætter på Paris. Jeg vidste, der var noget lusket ved ham.
Jeg troede, han holdt hånden over dig, men han dækkede sine egne spor.
Der må være en forklaring. - Jeg tager med jer.
Nu handler det ikke om dig.
Jeg er helt enig. Hvis det viser sig, at du har ret, -
- og MIB's højest dekorerede agent nogensinde afsløres som forræder, -
- vil tjenesten lide et knæk. Vi må stoppe ham uden postyr.
Hvad hvis I ikke kan stoppe ham?
Så sig, det var mig.
At det var mig, der var forræderen. Cheferne vil tro på dig.
Dig.
Det havde jeg glemt.
Det var straks bedre. - Jeg kører.
Det burde sidde her. - Ikke her til lands.
Der sidder en stor, rød knap et sted. - Ja! Tryk på den røde knap!
Fundet.
H, se her. En portal fra sektor C er blevet aktiveret.
Hoben. - Jeg sender forstærkning.
Kan du huske, jeg sagde, at løgn er vores gesjæft?
Det sagde T til mig i sin tid. At vi lyver for omverdenen, -
- men aldrig for hinanden. Jeg tror ikke på, han har løjet.
Du kan ikke altid stole på din mavefornemmelse, H.
Men vi reddede jo verden sammen. Med kløgt og Serie 7-deatomisatorer.
Det har jeg hørt.
H, hvordan var det nu lige, du besejrede hoben?
Det er tre år siden. High T og jeg slog hoben tilbage -
- kun bevæbnet med kløgt og Serie 7-deatomisatorer.
Men hvordan gjorde I?
Hvad snakker du om? Jeg har jo lige fortalt dig det.
Det har du jo ikke. - Jo, indtil flere gange.
Vi slog hoben tilbage kun bevæbnet med kløgt og Serie 7-deatomisatorer.
Jeg gentager vist mig selv.
Igen og igen. - Ord for ord.
Hvorfor gør jeg det?
Jeg tror ikke, I besejrede hoben den aften.
Jeg tror, du blev neuraliseret.
Du kommer for at sige farvel. Og du har taget den bedårende M med.
Man mærker historiens vingesus her.
Eiffel, der opdager ormehuller, smutveje til andre civilisationer.
Den første store migration.
Og vi skrev også historie her -
- kun bevæbnet med kløgt og Serie 7-deatomisatorer.
Nej, det gjorde vi ikke.
Hoben ville have galaksens mægtigste våben, -
- så du bad Vungus fremskaffe det, så du kunne give det til dem.
Du har altid været en kvik dreng, men det her står ikke til at standse.
Snart vil alle planeter bukke under, og vi lægger ud med den her.
Træd væk fra instrumenterne!
Du neuraliserede mig og gjorde mig til helten, der havde reddet verden.
Du lod mig leve, så jeg kunne sælge løgnen.
De ville have den her. Du var der selv.
Du har altid været som en søn for mig.
Det er ikke High T længere.
Du har altid været som en søn for ham.
Skyd den!
Høje Dronning! Jeg kommer!
Hvad gør vi?
Jeg må skaffe den tilbage. Han er stadig derinde et sted.
Jeg ved, du er derinde!
Det er mig, H! Jeg skulle efterfølge dig.
M!
Sandheden om universet. Jeg vil vide, hvordan det hænger sammen.
Universet har det med at føre dig til det rette sted ...
I det rette øjeblik.
Høje Dronning!
Jeg nægter at miste endnu en dronning.
Du sagde, jeg var som en søn for dig.
Du var som en far for mig!
H...
Rette tid...
rette sted.
Bønne. - Ja?
Du har tjent din dronning godt.
Tak, frue. Det var mig en ære.
Er hun så barsk, som det siges? - Kort fortalt, ja.
I kvajede jer ikke. - Nej, chef.
Lad os nu være ærlige. Der var enkelte bump på vejen.
Lad os nu ikke være ærlige. - Nej, vi kvajede os ikke.
De sagde, der måske var et problem i London, men De vidste det.
Jeg havde længe haft mistro til afdelingen, men forstod ikke hvorfor.
T levede og åndede for vores organisation. Han vil blive...
savnet.
Velkommen til, agent M. Du er ikke længere på prøve.
Så er min opgave fuldført.
Det er du til gengæld. På prøve som chef for London-afdelingen.
Chef på prøve?
Det lyder, som om jeg er blevet forfremmet og degraderet på én gang.
Prøv, om du kan leve med det. For nogle år siden fortalte T mig om -
- en lovende ung agent, der havde visse lederegenskaber.
Var hans tro på dig uberettiget?
Nej, men der findes langt mere erfarne agenter end mig.
Det gør der, men du har afdelingens fulde støtte, herunder også agent C's.
Er det rigtigt?
Tager du imod tilbuddet? - Ja.
Godt, det siger jeg videre.
Du bedes rydde dit bord og stille hos MIB i New York på mandag.
New York?
Tak, agent O.
Tillykke, lederspire. - I lige måde.
Du skal briefe dine agenter.
Kom med mig.
Du ville vide, hvordan det hele hang sammen. Nu ved du det.
Og som det uden tvivl er gået op for dig, agent M...
har det sin pris.
Hvad laver du der?
Jeg sagde til O, jeg manglede at ordne nogle ting.
Såsom at stjæle min bil? - Nej, at køre den.
Du sidder da i den rigtige side. Giver du et lift til London?
Vi gør en tur ud af det.
Op, op, op!
Det kunne jeg godt have undværet. Zap mig med den der glemmepind.
Hvad laver du her, Bønne?
Jeg er din nye babysitter, dengse.
Min hvad? - Babysitter.
Dronningen siger, at dine chancer for at overleve uden mig er lig nul.
Sådan sagde jeg det ikke.
Hun sagde "næsten lig nul", så jeg rundede det ned til nul.
Det er en afskedsgave.
Jeg reddede ligesom verden, mens du lå og rodede på gulvet.
Har jeg noget valg? - Nej.
Sådan! Hvor er så den røde knap?
Lige her.
Jeg kan stadig ikke lide dig. - Genial funktion.
Det er en avanceret maskine, så vær forsigtig.
Forstået. Jeg følger min mavefornemmelse.
Undertekst oversat af: Henrik Thøgersen